ข้อมูลสรุป (Executive Summary)

สรุปข้อมูลบริษัทที่ออกหลักทรัพย์

บริษัท บ้านร็อคการ์เด้น จำกัด (มหาชน) (“บริษัท”) หรือ (“BROCK”) ก่อตั้งขึ้นเมื่อวันที่ 5
กุมภาพันธ์ พ.ศ. 2533 โดย ตระกูลศิลปรัตน์
ซึ่งมีประสบการณ์ในการประกอบธุรกิจค้าที่ดินจัดสรรในกรุงเทพมหานครและจังหวัดใหญ่ต่างๆของประเทศ
เช่นจังหวัดเชียงใหม่ และจังหวัดต่างๆแถบชายทะเล เช่น จังหวัดระยอง และจังหวัดภูเก็ต เป็นต้น
โดยในช่วง 13 ปีแรกของการก่อตั้งบริษัท บริษัทไม่ได้พัฒนาธุรกิจอสังหาริมทรัพย์แต่อย่างใด
ต่อมาในปี 2546 บริษัทได้รับโอนผู้บริหารจากบริษัท ร็อคการ์เด้นกรุ๊ป จำกัด (“ร็อคกรุ๊ป”)
ซึ่งเป็นบริษัทที่เกี่ยวข้องกัน
และเดิมเป็นบริษัทอสังหาริมทรัพย์ที่ดำเนินธุรกิจในการพัฒนาโครงการหลักๆในอดีตของตระกูลศิลปรัตน์
พร้อมทั้งซื้อโครงการบ้านในโครงการที่เหลือทั้งหมด ภายใต้โครงการ “ร็อคการ์เด้นโฮม 1”
และโครงการ “ร็อคการ์เด้นโฮม 2" ตั้งอยู่ที่ซอยวัชรพล กรุงเทพฯ จำนวนทั้งสิ้น 10 ยูนิต และ
81 ยูนิต ตามลำดับ มูลค่าที่ซื้อมารวมกันอยู่ที่ประมาณ 91.31 ล้านบาท จากร็อคกรุ๊ป ซึ่งพัฒนา 2
โครงการดังกล่าว เมื่อปี พ.ศ. 2536 และปี พ.ศ. 2539 ตามลำดับ ลักษณะเป็นบ้านทาวน์เฮ้าส์
2 ชั้นและอาคารพาณิชย์ 4 ชั้นครึ่งพร้อมที่ดิน ณ สิ้นปี
2549ที่ผ่านมาบริษัทได้ปิดโครงการโดยโอนกรรมสิทธิ์บ้านทั้งหมด 91 ยูนิต มีมูลค่ารวม2
โครงการอยู่ที่ 103.32ล้านบาท
จนกระทั่งสถานการณ์ของบ้านเดี่ยวและบ้านทาวน์เฮ้าส์ได้มีทิศทางเติบโตขึ้นอย่างชัดเจนในปี พ.ศ.
2546 อันเป็นผลจากเศรษฐกิจไทยที่กำลังอยู่ในภาวะฟื้นตัวในช่วงขาขึ้น
หลังจากเกิดเหตุการณ์วิกฤติเศรษฐกิจและวิกฤติอสังหาริมทรัพย์ในปี 2540
บริษัทจึงได้เริ่มพัฒนาโครงการแห่งแรกขึ้นมา เมื่อเดือนกันยายน 2546 คือโครงการ
“บ้านร็อคการ์เด้น เหม่งจ๋าย” ซึ่งเป็นบ้านทาวน์เฮ้าส์กึ่งโฮมออฟฟิศ 3 ชั้นประกอบด้วย 3 ห้องนอน
3 ห้องน้ำ จอดรถได้ 2 คัน บนเนื้อที่ประมาณ 5 ไร่ บริเวณถนนประชาอุทิศ กรุงเทพฯ
ระดับราคาประมาณ 4.90- 6.00 ล้านบาท มูลค่าโครงการรวม 331.62 ล้านบาท ณ สิ้นปี 2549
บริษัทได้ปิดโครงการโดยโอนกรรมสิทธิ์บ้านทั้งหมด 63 ยูนิต มีมูลค่าโครงการรวม 331.45
ล้านบาท

สำหรับโครงการต่อมาในปี 2547 บริษัทได้พัฒนาโครงการที่สำคัญอีก 1 โครงการคือ โครงการ
“บ้านร็อคการ์เด้น บายพาส” จังหวัดภูเก็ต แบ่งออกเป็น 6 เฟสในปัจจุบัน บนพื้นที่ติดกัน คือ
โครงการ “บ้านร็อคการ์เด้น บายพาส 1” ถึง “บ้านร็อคการ์เด้น บายพาส 6” โดยที่
โครงการ“บ้านร็อคการ์เด้น บายพาส 1” และ “บ้านร็อคการ์เด้น บายพาส 2”
ซึ่งมีทำเลที่ตั้งอยู่บนพื้นที่หลักคือบนถนนบายพาสของจังหวัดภูเก็ต ขนาดของเนื้อที่รวมกันประมาณ 16
ไร่ ลักษณะเป็นบ้านทาวน์เฮ้าส์แบบชั้นเดียวระดับราคาประมาณ 0.84-1.20 ล้านบาท
และอาคารพาณิชย์สูง 2.5 ชั้นระดับราคาประมาณ 2.00-2.49 ล้านบาท จำนวนรวมกันทั้งสิ้น 190
ยูนิต มูลค่าขายของโครงการรวมกันประมาณ 180.9 ล้านบาท โดยสิ้นสุด ณ สิ้นปี 2549
บริษัทสามารถปิดโครงการ “บ้านร็อคการ์เด้น บายพาส 1” มีการโอนกรรมสิทธิ์ให้กับลูกค้าทั้งหมด
91 ยูนิต สำหรับโครงการ “บ้านร็อคการ์เด้น บายพาส 2” บริษัทสามารถขายได้จำนวน 96 ยูนิต
คิดเป็นร้อยละ 96.97 ของจำนวนยูนิตทั้งหมด 99 ยูนิต ทั้งนี้ได้ทำการโอนกรรมสิทธิ์ให้กับลูกค้า ณ
สิ้นปี 2550 บริษัทได้โอนกรรมสิทธิ์ให้กับลูกค้าแล้วจำนวน 95 ยูนิต หรือคิดเป็นร้อยละ 95.96
ของโครงการทั้งหมด ซึ่งกำลังรอโอนกรรมสิทธิ์อีกจำนวน 1 ยูนิต และคงเหลืออีก3 ยูนิต

บริษัทได้เปิดจองซื้อบ้านเฟสที่ 3 และเฟสที่ 4 ในโครงการ อย่างต่อเนื่อง เมื่อเดือนพฤศจิกายน
2548 และเดือนกรกฎาคม 2549 ตามลำดับ โดยโครงการ “บ้านร็อคการ์เด้น บายพาส 3”
บนเนื้อที่ประมาณ 14 ไร่ และโครงการ “บ้านร็อคการ์เด้น บายพาส เฟส 4” บนเนื้อที่ประมาณ
11 ไร่ ซึ่งในปัจจุบันทั้ง 2 โครงการได้ก่อสร้างเสร็จแล้ว 100% ลักษณะของบ้านในโครงการเป็น
บ้านแฝดชั้นเดียว บ้านเดี่ยวชั้นเดียว บ้านเดี่ยวสองชั้น และบ้านโฮมออฟฟิศ 2.5 ชั้น
มีระดับราคาขายอยู่ที่ประมาณ 1.49-3.20 ล้านบาท เหมาะสำหรับผู้มีรายได้ครอบครัวประมาณ
300,000 ถึง 500,000 บาทต่อปี จำนวนรวมกันทั้งสิ้น 172 ยูนิต มูลค่าขาย 349.93 ล้านบาท
โดย ณ สิ้นปี 2550 โครงการ “บ้านร็อคการ์เด้น บายพาส 3” สามารถขายบ้านแฝด
บ้านเดี่ยวชั้นเดียว บ้านเดี่ยวสองชั้น และบ้านโฮมออฟฟิศ 2.5 ชั้นได้อย่างละ 53 ยูนิต 8 ยูนิต 17
ยูนิต 1 ยูนิต ตามลำดับ รวมกันทั้งสิ้น 79 ยูนิตคิดเป็นร้อยละ 87.78 ของจำนวนยูนิตทั้งหมด 90
ยูนิต มีมูลค่า 152.05 ล้านบาท ทั้งนี้บริษัทได้ทำการโอนกรรมสิทธิ์ให้กับลูกค้าแล้วจำนวน 76 ยูนิต
คิดเป็นร้อยละ 84.44 ของโครงการทั้งหมดและกำลังทยอยโอนกรรมสิทธิ์อีกจำนวน 3 ยูนิต
คงเหลืออีก 11 ยูนิต สำหรับโครงการโครงการ “บ้านร็อคการ์เด้น บายพาส 4”
สามารถขายบ้านแฝด 1 ชั้นจำนวน 51 ยูนิต บ้านเดี่ยวชั้นเดียว จำนวน 4 ยูนิต บ้านเดี่ยวสองชั้น
จำนวน 9 ยูนิต และบ้านโฮมออฟฟิศ 2.5 ชั้น จำนวน 4 ยูนิต ตามลำดับ รวมกันทั้งสิ้น 68 ยูนิต
คิดเป็นร้อยละ 82.93 ของจำนวนยูนิตทั้งหมด 82 ยูนิต มีมูลค่า 130.51 ล้านบาท
ทั้งนี้บริษัทได้ทำการโอนกรรมสิทธิ์ให้กับลูกค้าแล้วจำนวน 51 ยูนิต คิดเป็นร้อยละ 62.20
ของโครงการทั้งหมดและกำลังทยอยโอนกรรมสิทธิ์อีกจำนวน 17 ยูนิต คงเหลืออีก 14 ยูนิต

ในปี 2549 บริษัทได้เปิดจองซื้อบ้านโครงการ บ้านร็อคการ์เด้นบายพาส 5 อย่างต่อเนื่อง
เมื่อเดือนมิถุนายน บนเนื้อที่อยู่ประมาณ 15 ไร่ ลักษณะของบ้านในโครงการเป็นบ้านแฝด บ้านเดี่ยว
2 ชั้น โดยมีระดับราคาขายประมาณ 1.59 – 3.2 ล้านบาท จำนวนรวมกันทั้งสิ้น 94 ยูนิต
แบ่งออกเป็น บ้านแฝดจำนวน 46 ยูนิต บ้านเดี่ยว2 ชั้นจำนวน 48 ยูนิต จำนวนทั้งหมด 94 ยูนิต
ซึ่งในปี 2550 บริษัทสามารถขายบ้านแฝด 1 ชั้น บ้านเดี่ยว 2 ชั้น ได้อย่างละ 23 ยูนิต และ 30
ยูนิต ตามลำดับ รวมกันทั้งสิ้น53 ยูนิตคิดเป็นร้อยละ 56.38 ของจำนวนยูนิตทั้งหมด 94 ยูนิต
มีมูลค่า 124.52 ล้านบาท ทั้งนี้บริษัทได้ทำการโอนกรรมสิทธิ์ให้กับลูกค้าแล้วจำนวน 20 ยูนิต
คิดเป็นร้อยละ 21.28 ของโครงการทั้งหมดและกำลังทยอยโอนกรรมสิทธิ์อีกจำนวน 33 ยูนิต
คงเหลืออีก 41 ยูนิต

สำหรับในปี 2550 บริษัทเปิดให้จองโครงการ บ้านร็อคการ์เด้นแอร์พอร์ต เฟส 1
เมื่อเดือนมิถุนายน 2550จำนวนทั้งหมด 129 ยูนิต และสามารถขายทาวน์เฮาส์ 2 ชั้นได้จำนวน 18
ยูนิต ของจำนวนยูนิตทั้งหมด 129 ยูนิต มีมูลค่า 29.73 ล้านบาท
ทั้งนี้โครงการอยู่ในระหว่างการก่อสร้างจึงยังไม่มีการโอนกรรมสิทธิ์ให้กับลูกค้า
โดยคาดว่าจะมีการโอนกรรมสิทธิ์ ภายในไตรมาสที่ 2 ของปี 2551 เป็นต้นไป สำหรับโครงการ
บ้านร็อคการ์เด้นแอร์พอร์ต เฟส 2 และโครงการบ้านร็อคการ์เด้น บายพาส 6 จังหวัดภูเก็ต
ในปัจจุบันบริษัทได้เริ่มพัฒนาระบบสาธารณูปโภคของโครงการดังกล่าว

และในปีเดียวกันนี้เอง บริษัทได้มีการจัดตั้งบริษัทร่วมทุนกับชาวต่างชาติ
ซึ่งเป็นการลงทุนร่วมกับกลุ่มนักลงทุนชาวสวีเดนและกลุ่มคนไทย ในอัตราส่วน 50:50
โดยบริษัทร่วมทุนนี้ได้จดทะเบียนจัดตั้งบริษัทชื่อว่า บริษัท ยามู พร็อพเพอร์ตี้ ดีเวลลอปเม้นท์ จำกัด
ซึ่งมีวัตถุประสงค์ในการจัดตั้งบริษัทร่วมทุน คือ ดำเนินการก่อสร้างโรงแรมติดริมทะเล ,
บ้านพักตากอากาศ(villa) , คอนโดมิเนียม และโครงการทำท่าเทียบเรือยอร์ช